## Odluka o koncesiji pomorskog dobra u svrhu izgradnje i gospodarskog korištenja luke posebne namjene - luke nautičkog turizma Rabac

### NN 74/2000 (24.7.2000.), Odluka o koncesiji pomorskog dobra u svrhu izgradnje i gospodarskog korištenja luke posebne namjene - luke nautičkog turizma Rabac

# VLADA REPUBLIKE HRVATSKE

1598

Na teme­lju članka 28. stavka 3. Zakona o
morskim lukama (»Narodne novine«, broj 108/95) Vlada Republike Hrvatske je na
sjednici održanoj 20. srp­nja 2000. godine, donijela

## ODLUKU

### O KONCESIJI POMORSKOG DOBRA U SVRHU IZGRADNJE I GOSPODARSKOG KORIŠTENJA LUKE POSEBNE NAMJENE – LUKE NAUTIČKOG TURIZMA RABAC

I.

Na teme­lju prijave na obav­ljeno javno
prikup­lja­nje ponuda za dodjelu koncesije za izgrad­nju i gospodarsko korište­nje
luke posebne namjene – luke nautičkog turizma Rabac (»Narodne novine«, broj
28/2000) u skladu s Odlukom Vlade Republike Hrvatske klasa: 934-01/00-01/03, od
24. ve­ljače 2000. godine i miš­lje­nja Stručnog tijela za ocjenu koncesija
klasa: 342-01/00-01/246 osnovanog sukladno članku 63. stavku 3. Pomorskog
zakonika, Vlade Republike Hrvatske (u da­lj­njem tekstu: Davate­lj koncesije)
daje društvu »Yacht Club Rabac« d.o.o., Rabac (u da­lj­njem tekstu:
Ovlaštenik), ovlašte­nje za izgrad­nju i gospodarsko korište­nje luke posebne
namjene – luke nautičkog turizma Rabac.

Pomorsko dobro – lučko područje koje je
predmet ove Odlu­ke u svrhu izgrad­nje i gospodarskog korište­nja luke posebne
na­mjene – luke nautičkog turizma Rabac koja je od značaja za Republiku
Hrvatsku, obuhvaća prostor određen Lokacijskom dozvolom Ministarstva prostornog
uređe­nja, gradite­ljstva i stanova­nja klasa: UP/I-350-05/99-02/0056, od 21.
siječ­nja 2000. godine.

Narečeno
kopneno područje pomorskog dobra obuhvaća površinu od 17.050 m˛.

Morski
prostor ukupne je površine 55.400 m˛,

a
što je označeno na kopiji katastarskog plana k.o. Rabac, u mjerilu
1 : 1000 i koja čini sastavni dio ove Odluke kao Prilog 1, a ne objav­ljuje
se u »Narodnim novinama«.

II.

Koncesija
se daje u svrhu izgrad­nje i gospodarskog korište­nja luke posebne namjene –
luke nautičkog turizma Rabac.

Ovlaštenik
se obvezuje da lučko područje – pomorsko dobro koje ovom Odlukom dobija na
gospodarsko korište­nje, koristi is-
k­lj­u­čivo za posebne potrebe Ovlaštenika koncesije.

III.

Ovlaštenik
je dužan izgraditi i gospodarski koristiti luku nautičkog turizma, sukladno
Zakonu o morskim lukama, drugim zakonima i podzakonskim aktima iz područja
sigurnosti plovidbe, zaštite okoliša, te lokacijskom, građevinskom i uporabnom
dozvolom i to na način koji će osigurati zaštitu okoliša.

Ovlaštenik ne može prava stečena
koncesijom niti djelo­mič­no, niti u cijelosti prenositi na drugog bez
izričitog odobre­nja Da­va­te­lja koncesije.

IV.

Davate­lj koncesije daje na korište­nje
pomorsko dobro navedeno u točki I. ove Odluke Ovlašteniku, na vremensko razdob­lje
od 32 godine, računajući od dana sklapa­nja Ugovora o koncesiji pomorskog
dobra.

V.

Za korište­nje pomorskog dobra navedenog u
točki I. ove Odluke Ovlaštenik se obvezuje da će uredno plaćati Davate­lju
koncesije godiš­nju naknadu.

Godiš­nja naknada koju Ovlaštenik plaća za
korište­nje pomorskog dobra sastoji se iz dva dijela:

a) stalni dio u iznosu od 0,70 kuna po m˛
zauzete površine pomorskog dobra godiš­nje;

b) promje­njivi dio naknade u iznosu od
2,5% od ukupnog godiš­nje­g prihoda luke.

Navedena naknada plaća se na s­ljedeći
način:

– stalni dio naknade plaća se od trenutka
zak­ljučiva­nja Ugovora o koncesiji, u roku od 45 dana. Za s­ljedeće godine
naknada se plaća uvijek za tekuću godinu unaprijed do 1. ožujka. Za godinu u
kojoj je dana koncesija i za godinu u kojoj koncesija ističe, razmjerno
preostalim mjesecima korište­nja;

– promje­njivi dio naknade plaća se u dva
obroka i to prema prihodu u prvih šest mjeseci do 1. rujna, a za ostvareni
prihod drugih šest mjeseci do 1. ožujka u narednoj godini.

VI.

Na teme­lju ove Odluke ovlašćuje se
ministar pomorstva, prometa i veza da sklopi Ugovor o koncesiji pomorskog dobra
iz točke I. ove Odluke, kojim će se deta­ljno urediti ovlašte­nja Davate­lja
koncesije, te prava i obveze Ovlaštenika, posebice u odnosu na zaštitu okoliša,
sigurnost plovidbe, održava­nje i osigura­nje luke.

VII.

Ovlaštenik
je dužan ishoditi građevinsku dozvolu prema Lokacijskoj dozvoli Ministarstva
prostornog uređe­nja, gradite­ljstva i stanova­nja klasa:
UP/I-350-05/99-02/0056, od 21. siječ­nja 2000. godine, te sagraditi luku u roku
od dvije godine računajući od dana potpisa Ugovora iz točke VI. ove Odluke.

Ako
Ovlaštenik u roku od 30 dana od dana donoše­nja ove Odluke, ne potpiše Ugovor o
koncesiji pomorskog dobra ili ukoliko u roku iz stavka 1. ove točke ne sagradi
luku, gubi sva prava određena ovom Odlukom.

VIII.

Ova
Odluka stupa na snagu danom donoše­nja, a objavit će se u »Narodnim novinama«.

Klasa: 934-01/00-01/03
Urbroj: 5030115-00-3
Zagreb, 20. srp­nja 2000.

Predsjednik
**Ivica Račan,** v. r.

if !supportEmptyParas endif

Odluka, NN 74/2000-1598